03/vol. 2 Jurnalul Oficial al Uniunii Europene 125 31976R0368 L 45/2 JURNALUL OFICIAL AL COMUNITĂȚILOR EUROPENE 21.2.1976 REGULAMENTUL (CEE) NR. 368/76 AL CONSILIULUI din 16 februarie 1976 de modificare a Regulamentului (CEE) nr. 2771/75 în ceea ce priveşte perioada de referință pentru calculul prelevării și al prețului limită în sectorul ouălor CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 43, având în vedere propunerea Comisiei, având în vedere avizul Adunării parlamentare (!), întrucât Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (?) cuprinde un sistem de prelevări la import și de prețuri limită, în care unul din elementele de referință îl consti- tuie prețurile unor cereale furajere pe piața mondială; întrucât fluctuațiile prețurilor cerealelor pe piaţa mondială s-au accentuat în ultimii ani; întrucât luarea în considerare a preţurilor cerealelor pe piața mondială, pe o perioadă de șase luni înaintea trimestrului în cursul căruia se calculează prelevarea și prețul limită, poate duce la sume care nu mai reflectă evoluția preţurilor din țările terțe; întrucât este necesar, în consecinţă, să se actualizeze bazele de calcul, ținând cont de o perioadă de referință de cinci luni înaintea lunii în cursul căreia se stabilesc prelevarea și prețul limită, ADOPTĂ PREZENTUL REGULAMENT: Articolul 1 Textul articolului 4 alineatul (1) litera (a) al treilea paragraf din Regulamentul (CEE) nr. 2771/75 se înlocuiește cu următorul text: „Preţurile cerealelor furajere de pe piața mondială se stabilesc trimestrial pe baza preţurilor acestor cereale constatate pentru perioada de cinci luni care precede cu o lună trimestrul pentru care se calculează elementul în cauză.” Articolul 2 Textul articolului 7 alineatul (2) al doilea paragraf din Regulamentul (CEE) nr. 2771/75 se înlocuiește cu următorul text: „Preţul cantității de cereale furajere se stabilește trimestrial pe baza prețurilor acestor cereale constatate pe piața mondială pentru perioada de cinci luni care precede cu o lună trimestrul pentru care se stabileşte prețul limită.” Articolul 3 Prezentul regulament intră în vigoare la data de 1 mai 1976. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 februarie 1976. () JO C28,921976,p. 41. () JOL282,1.11.1975, p. 49. Pentru Consiliu Președintele J. HAMILIUS